ആഡംബരക്കപ്പല് ലഹരി വിരുന്ന് കേസ് നിര്മാതാവ് ഇംതിയാസ് ഖത്രിയെ ചോദ്യം ചെയ്യും മുംബൈ: ആര്യന് ഖാന് അടക്കമുള്ളവര് പ്രതിചേര്ക്കപ്പെട്ട ആഡംബര കപ്പലിലെ ലഹരിവിരുന്ന് കേസുമായി ബന്ധപ്പെട്ട റെയ്ഡിന് പിന്നാലെ ചലച്ചിത്ര നിര്മാതാവ് ഇംതിയാസ് ഖത്രിക്ക് നാര്കോട്ടിക് കണ്ട്രോള് ബ്യൂറോ യുടെ സമന്സ്. കേസില് ചോദ്യം ചെയ്യലിന് ഇന്ന് എന്.സി.ബി മുമ്ബാകെ ഹാജരാകണമെന്ന് നോട്ടീസില് വ്യക്തമാക്കുന്നു . രാവിലെ ഇംതിയാസ് ഖത്രിയുടെ ഉടമസ്ഥതയിലുള്ള മുംബൈ ബാന്ദ്രയിലെ വീട്ടിലും ഓഫീസിലും എന് സി ബി റെയ്ഡ് നടത്തിയിരുന്നു. മുംബൈ ആസ്ഥാനമായ പ്രമുഖ ബില്ഡറുടെ മകനായ ഖത്രിക്ക് ലഹരിമരുന്ന് കേസില് പങ്കുണ്ടെന്നാണ് എന്.സി.ബിയുടെ വിലയിരുത്തല് . ബോളിവുഡിലെ നിരവധി താരങ്ങളുമായി ഖത്രിക്ക് അടുത്ത ബന്ധമുണ്ട്. നടന് സുശാന്ത് സിങ് രജ്പുത്ത് ആത്മഹത്യ ചെയ്ത കേസുമായി ബന്ധപ്പെട്ട അന്വേഷണത്തില് ഖത്രി മയക്കുമരുന്ന് വിതരണം ചെയ്തെന്ന ആരോപണവും ഉയര്ന്നിരുന്നു. ആഡംബര കപ്പലിലെ മയക്കുമരുന്ന് കേസില് നടന് ഷാറൂഖ് ഖാന്റെ മകന് ആര്യന് ഖാന്, അര്ബാസ് മര്ച്ചന്റ് അടക്കമുള്ളവരെ കോടതി ജുഡീഷ്യല് കസ്റ്റഡിയില് വിട്ടിരുന്നു. ആര്യന് അടക്കം ആറു പേരെ ആര്തര് റോഡ് ജയിലിലെ ക്വാറന്റിന് സെല്ലിലേക്കും രണ്ടു പെണ്കുട്ടികളെ ബൈക്കുള ജയിലിലേക്കും ആണ് അധികൃതര് മാറ്റിയത്.The post ആഡംബരക്കപ്പല് ലഹരി വിരുന്ന് കേസ് നിര്മാതാവ് ഇംതിയാസ് ഖത്രിയെ ചോദ്യം ചെയ്യും first appeared on MalayalamExpressOnline.